stanford-oval/wikipedia huggingface dataset:
USS Wesson (DE-184)

| USS Wesson |
| --- | --- |
 USS Wesson

Aluksen vaiheet
Rakentaja:  Federal Shipbuilding and Dry Dock Company, Newark, New Jersey
Kölinlasku:  29. heinäkuuta 1943
Laskettu vesille:  17. lokakuuta 1943
Palveluskäyttöön:  11. marraskuuta 1943
Tekniset tiedot
Uppouma:  1 240 t
Pituus:  93 m
Leveys:  11,2 m
Syväys:  2,7 m
Koneteho:  6 000 shp
Nopeus:  21 solmua
Miehistöä:  15 upseeria ja 201 miehistönjäsentä
Aseistus
Aseistus:  3 × 3" tykkiä 2 × 40 mm ilmatorjuntatykkiä 8 × 20 mm ilmatorjuntatykkiä 3 × 21" (533 mm) torpedoputkea 8 × syvyyspomminheitintä 1 × Hedgehog-sukellusveneentorjuntaheitin 2 × syvyyspommikiskoa
USS Wesson (runkonumero DE-184) oli Yhdysvaltain  laivaston Cannon-luokan saattuehävittäjä toisessa maailmansodassa, jolloin se suojasi Atlantilla saattueita.
Valmistus

Alus tilattiin Federal Shipbuilding and Dry Dock Companyltä Newarkista New Jerseystä, missä köli laskettiin 29. heinäkuuta 1943. Alus laskettiin vesille 17. lokakuuta kumminaan rouva Eleanor Wesson ja otettiin palvelukseen vielä saman vuoden lopulla 11. marraskuuta ensimmäisenä päällikkönään H. Reich.
Palvelus

Alus luovutettiin 10. tammikuuta 1951 MDAP-ohjelman perusteella Italialle, joka liitti sen laivastoonsa nimellä Andromeda runkonumerolla F-952. Alus poistettiin Yhdysvaltain laivaston alusluettelosta 26. maaliskuuta.
Alus poistettiin tammikuussa 1972 Italian laivaston alusrekisteristä ja se romutettiin.
Turner Field

| Turner Field |
| --- | --- |

Rakennuksen tiedot
Sijainti:  Atlanta, Georgia, USA
Rakennustyöt aloitettu:  10. kesäkuuta 1993
Avattu:  19. kesäkuuta 1996
Remontoitu:  27. elokuuta 1996
Omistaja:  Atlanta Braves
Kenttä:  Nurmi
Kustannukset:  $207 miljoonaa
Arkkitehti:  Heery International
Aiemmat nimet:  Centennial Olympic Stadium
Käyttäjät
 Kesäolympialaiset 1996,   Atlanta Braves 1997–2016 
Katsojakapasiteetti
 50 097 (baseball)   85 000 (1996 olympialaiset) 
Lisää rakennusartikkeleitaArkkitehtuurin teemasivulla
Turner Field (ent. Centennial Olympic Stadium) on Atlantassa sijaitseva stadion. Stadion rakennettiin alun perin vuoden 1996 Atlantan kesäolympialaisten ja paralympialaisten kesäkisojen yleisurheilunäyttämöksi. Myös avajaiset ja päättäjäiset järjestettiin siellä. Kesäolympialaisten jälkeen stadion kunnostettiin Atlanta Braves-baseballjoukkueen kotiareenaksi, minkä jälkeen se sai myös nykyisen nimensä.
Uranus (elokuva)

| Uranus |
| --- | --- |
 Elokuvan VHS-julkaisun kansi
Ohjaaja:  Claude Berri
Käsikirjoittaja:  Claude Berri Arlette Langmann
Perustuu:  Marcel Aymén romaaniin
Tuottaja:  Claude Berri
Säveltäjä:  Jean-Claude Petit
Kuvaaja:  Renato Berta
Leikkaaja:  Hervé de Luze
Pääosat:  Philippe Noiret Gérard Depardieu
Valmistustiedot
Valmistusmaa:  Ranska
Tuotantoyhtiö:  Renn Productions
Levittäjä:  Miramax
Ensi-ilta:  1990, Suomessa 1992
Kesto:  100 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Uranus on ranskalainen Claude Berrin ohjaama elokuva vuodelta 1990. Sen pääosia näyttelevät Gérard Depardieu, Philippe Noiret ja Michel Galabru. Puhelias draamakomedia kertoo sotaosapuolten välienselvittelystä ranskalaisessa pikkukaupungissa toisen maailmansodan loppuvaiheessa 1945.
Elokuva sai Suomessa ensi-iltansa maaliskuussa 1992. Televisiossa se on ensiesitetty Yle TV2 -kanavalla 1997.
Käännös suomeksi
Ula-luokka

| Ula-luokka |
| --- | --- |
 Ula-luokan sukellusveneet S304 Uthaug ja S305 Uredd Bergenissä 2009

Tekniset tiedot
Uppouma:  1 040 t (pinnalla) 1 150 t (sukelluksissa)
Pituus:  59 m
Leveys:  5,4 m
Syväys:  4,6 m
Koneteho:  2 x MTU 16V 396 -dieselmoottoria á 970 kW sähkömoottori 6 000 shp
Nopeus:  11 solmua (pinnalla) 23 solmua (sukelluksissa)
Miehistöä:  n. 20
Aseistus
Meritorjunta:  8 x 553 mm torpedoputkea, joihin 14 Atlas Elektronik DM2A3-torpedoa
Ula-luokka on Norjan  laivaston kuuden dieselkäyttöisen sukellusveneen muodostama alusluokka, jonka alukset valmistettiin Saksassa 1980- ja 1990-lukujen vaihteessa. Se on ainoa Norjassa palveluksessa oleva sukellusveneluokka.
Suunnittelu

Alusten moottoreiden todettiin tuottavan enemmän ääntä kuin oli odotettu.
Alukset

Luokan kuusi alusta tilattiin 30. syyskuuta 1982 Thyssen Nordseewerkeltä Emdenistä. Lisäksi tehtiin optio kahden aluksen tilaamisesta, mutta sitä ei koskaan toteutettu.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| KNM Ula | Thyssen Nordseewerke, Emden | 29. tammikuuta 1987 | 29. heinäkuuta 1988 | 27. huhtikuuta 1989 | palveluksessa |
| KNM Utsira | Thyssen Nordseewerke | 15. kesäkuuta 1990 | 21. marraskuuta 1991 | 30. huhtikuuta 1992 | palveluksessa |
| KNM Utstein | Thyssen Nordseewerke | 6. joulukuuta 1989 | 25. huhtikuuta 1991 | 14. marraskuuta 1991 | palveluksessa |
| KNM Utvær | Thyssen Nordseewerke | 8. joulukuuta 1988 | 20. huhtikuuta 1990 | 8. marraskuuta 1990 | palveluksessa |
| KNM Uthaug | Thyssen Nordseewerke | 15. kesäkuuta 1989 | 18. lokakuuta 1990 | 7. toukokuuta 1991 | palveluksessa |
| KNM Uredd | Thyssen Nordseewerke | 23. kesäkuuta 1988 | 22. syyskuuta 1989 | 3. toukokuuta 1990 | palveluksessa |
Université des sciences, des techniques et des technologies de Bamako

Université des sciences, des techniques et des technologies de Bamako eli USTTB on julkinen yliopisto Malin pääkaupungissa Bamakossa.
Luonnontieteellinen ja teknologinen yliopisto on perustettu vuonna 2011, jolloin Bamakon yliopisto jaettiin neljäksi erilliseksi yliopistoksi. USTTB koostuu kolmesta tiedekunnasta ja yhdestä instituutista.
Luonnontieteiden ja tekniikan tiedekunta on perustettu osana Malin yliopistoa vuonna 1996. Se käsittää biologian, fysiikan, geologian, kemian sekä matematiikan ja tietojenkäsittelytieteen osastot. Lääketieteen ja hammaslääketieteen tiedekunta on saanut alkunsa vuonna 1969 perustetusta lääketieteellisestä koulusta Ecole nationale de médecine et de pharmacie. Sen toimintaa jatkoi Malin yliopiston lääketieteen, farmasian ja hammaslääketieteen tiedekunta, joka jaettiin lääketieteen ja hammaslääketieteen sekä farmasian tiedekunniksi vuonna 2010. Jälkimmäisen toimintaa jatkaa USTTB:n farmasian tiedekunta. Luonnontieteiden ja tekniikan tiedekunnasta alkunsa saanut soveltavien tieteiden instituutti valmistaa ammattilaisia Malin talouden eri aloille.
Aiheesta muualla

USTTB:n sivusto (ranskaksi)
Luettelo entisistä lentoyhtiöistä

Luettelo entisistä lentoyhtiöistä
Afganistan

Balkh Airlines
Marcopolo Airways
Bangladesh

Air Sylhet
Alankomaat

V-Bird Airlines
Armenia

Armavia
Armenian Airlines
Armenian International Airways
Australia

Ansett
Belgia

Sabena
Sobelair
Virgin Express
Brasilia

VASP
Bulgaria

Balkan Bulgarian Airlines
Espanja

Iberworld
Orbest Orizonia Airlines
Spanair
Spantax
Gabon

Air Gabon
Intia

Deccan 360
Iso-Britannia

BEA – British European Airways
BOAC – British Overseas Airways Corporation
Buzz Airlines
Caledonian Airways
Dan-Air London
Imperial Airways
KLM uk
Maersk UK
Italia

Volare Airlines
Itä-Saksa

Interflug
Japani

Japan Airlines System
Kiina

CAAC
China Northern Airlines
China Northwest Airlines
China Southwest Airlines
China Xinjiang Airlines
China Yunnan Airlines
Kypros

Eurocypria Airlines
Helios
Kıbrıs Türk Hava Yolları
Neuvostoliitto

Junkers Luftverkehr Russia
Norja

Braathens S.A.F.E.
Pohjois-Korea

CAAK
Ranska

Air Liberte
Air Littoral
Ruotsi

European Executive Express
FlyMe
Linjeflyg
Saksa

Air Berlin
Ber-Line
Deutsche BA
Suomi

Air Botnia
Air Finland
Air Finlandia
Finncomm Airlines
Flying Finn
Kar Air
Spear Air
Wasawings
Sveitsi

Swissair
Valko-Venäjä

Belair
Vanuatu

Vanair
Venäjä

Trans-Charter
Yhdysvallat

Aloha Airlines
Braniff International Airways
Eastern Airlines
National Airlines
Pan American World Airways
Trans World Airlines
ValuJet
Western Airlines
Luettelo maailman korkeimmista vuorista

Mount Everest,  maailman korkein vuori nähtynä lentokoneesta etelän puolelta. Huippu kohoaa neljänneksi korkeimman Lhotsen yläpuolelle Nuptsen jäädessä oikealle.
Tämä on luettelo maailman korkeimmista vuorista. Listalla on yli sata vuorta, jotka kaikki sijaitsevat Aasiassa. Luetteloon on hyväksytty vain vuoret, jotka objektiivisesti mitaten voidaan luokitella itsenäisiksi vuoriksi, eikä sivuhuipuiksi.
Huomioita

Aina ei ole selvää, mikä on itsenäinen vuori ja mikä sivuhuippu. Suosittu ja intuitiivinen menetelmä vuorten ja sivuhuippujen erottamiseksi on mitata korkeusero huipulta korkeimpaan solaan, joka erottaa sen vielä korkeammasta huipusta eli topografinen prominenssi. Korkeampaa huippua kutsutaan tällöin prominentiksi. Yleinen määritelmä vuorelle on huippu, jonka prominenssi on vähintään 300 metriä. Vaihtoehtoisesti käytetään prominenssin ja absoluuttisen korkeuden suhdetta (rajana yleensä 7–8 %), koska 300 metrin raja on vähäinen korkeimmille huipuille ja toisaalta liian suuri esim. Suomen tuntureille. Alla olevassa taulukossa on käytetty prominenssirajana 500 metriä, mikä vastaa kyseisissä korkeuksissa noin seitsemää prosenttia. Haittana prominenssipohjaisessa listassa on se, että jotkin hyvin tunnetut vuoret, kuten Eiger ja Nuptse saattavat pudota pois, koska niitä yhdistää korkeampaan huippuun suhteellisen korkea sola. Muutamia sellaisia huippuja, joiden prominenssi on lähes riittävä, on sisällytetty listaan ilman järjestysnumeroa.
On erittäin epätodennäköistä, että kaikki luetellut korkeudet olisivat edes metrin tarkkuudella oikein. Merenpinnan taso on usein hankala määritellä, kun vuori sijaitsee kaukana merestä. Eri lähteet poikkeavat toisistaan useilla metreillä ja annetut korkeudet saattavat poiketa muualla Wikipediassa esiintyvästä tiedosta. Äärimmäisenä esimerkkinä Ulugh Muztagh mainitaan usein 7 723–7 754 metriä korkeaksi, mutta on ilmeisesti vain 6 973–6 987 metriä. Monilla Karakorumin vuorilla korkeustiedot eri kartoissa saattavat poiketa yli 100 metrillä. Jopa korkein kaikista, Mount Everest, vaihtelee tuoreissakin mittauksissa välillä 8 844–8 850 metriä.
Vaikka jotkin maailmankolkat erityisesti vuoristoisilla alueilla ovat yhä puutteellisesti kartoitettuja, on epätodennäköistä, että yksikään tähän listaan mahtuva vuori olisi jäänyt huomaamatta, koska luoksepääsemättömätkin seudut on kartoitettu satelliittimittauksin. Silti korkeudet ja/tai prominenssit voivat tarkentua, joten listan järjestys voi muuttua ja jopa ”uusia” vuoria voi ilmestyä listalle. Varmuuden vuoksi lista on laajennettu kaikkiin yli 7 200 metriä korkeisiin huippuihin.
Korkein vuori ei välttämättä ole suhteellisesti korkein, kun huomioidaan korkeusero vuoren ja sitä ympäröivän tasangon välillä. Ei ole olemassa tarkkaa määritelmää ympäröivälle tasangolle, mutta Denali, Kilimanjaro ja Nanga Parbat ovat mahdollisia ehdokkaita suhteellisesti korkeimmaksi. Monien saarella sijaitsevien vuorten tasanko on merenpinnan alapuolella, ja jos tämä hyväksytään mitaksi, suhteellisesti korkein vuori on kiistatta Mauna Kea, joka kohoaa 10 200 metriä Tyynenmeren pohjan yläpuolelle.
Maantieteellinen jakauma

Useimmat luettelon vuoret sijaitsevat Himalajan ja Karakorumin vuoristoissa. Kaikki maailman yli 7 000 metriä korkeat vuoret sijaitsevat Keski-Aasiassa, suorakulmiossa, jota rajaavat Noshaq (7 492 m) Afganistanin ja Pakistanin rajalla lännessä,  Peak Jengish Chokusu (Tomur Feng) (7 439 m) Kirgisian ja Sinkiangin rajalla pohjoisessa, Gongga Shan (Minya Konka) (7 556 m) Sichuanissa idässä ja Kabru (7 412 m) Sikkimin ja Nepalin rajalla etelässä.
Luokittelu

Seuraavassa on luokiteltu ylläolevat tiedot. Kaksi vasemmanpuoleista numeroa rivillä ovat vuoren korkeuden kaksi ensimmäistä numeroa ja jokainen numero oikealle edustaa vuoren korkeuden kolmatta numeroa. Oikeanpuoleiset numerot on linkitetty vuoren artikkeliin. Esimerkiksi voidaan havaita, että vain yhden vuoren (Mount Everestin) korkeus on 884x metriä. Samaten voidaan nähdä, että on olemassa vain viisi yli 8 200 metriä korkeaa vuorta.
88 | 4

87 | 

86 | 1

85 | 8 1

84 | 8

83 | 

82 | 

81 | 8 6 6 2

80 | 9 8 5 3 2

79 | 5 4 3 3

78 | 9 8 7 6 2 2 1 0


77 | 9 9 8 8 5 5 4 1 0 0

76 |
9 7 6 6 4 1 1

75 | 7 7 5 5 4 4 4 3 3 1 1

74 | 9 9 9 9 7 6 6 6 5 5 3 2 2 2 1 1 1 0 0 0

73 | 8 8 8 8 8 6 6 5 5 5 4 2 1 1 1 0

72 | 9 9 9 8 8 8 8 7 7 6 6 5 4 4 4 3 2 2 1 1 0 0 0 0 0 0 0
Aiheesta muualla

Summitpost (Currently with detailed description of 30 of the top 100 peaks)
Prominence lists (including all mountains in the world with >1,450m prominence)
Alpine Club Himalajan index (Especially informative for history of ascents and location of obscure peaks)
Discussion of frequently misquoted elevations
BlankontheMap site on mountains of Northern Kashmir
Digital elevation data, including all the above peaks and many more worldwide
Hispar area: expedition reports and maps (Arkistoitu – Internet Archive)
List of highest mountains down to 6750 metres
Valentino

Valentino tarkoittaa esimerkiksi seuraavia:
Valentino, Valentino Garavani (s. 1932), italialainen muotisuunnittelija
Valentino Carrera (1834–1895), italialainen runoilija ja näytelmäkirjailija
Valentino Lazaro (s. 1996), itävaltalainen jalkapalloilija
Valentino Mazzola (1919–1949), italialainen jalkapalloilija
Valentino Rossi (s. 1979), italialainen ratamoottoripyöräilijä
Bobby Valentino, oik. Robert Wilson (s. 1979), yhdysvaltalainen R&B-laulaja
Gregg Valentino (s. 1960), yhdysvaltalainen kehonrakentaja
Henry Valentino, oik. Hans Blum (1928–2024), saksalainen laulaja ja lauluntekijä
Rudolph Valentino (1895–1926), italialainen näyttelijä
Val Valentino (s. 1956), yhdysvaltalainen taikuri
Valentino, suuri rakastaja (Valentino), Lewis Allenin ohjaama elokuva vuodelta 1951
Valentino, Ken Russellin ohjaama elokuva vuodelta 1977.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Valentino”, voi hakea sivunnimihaulla, laajalla sivunnimihaulla tai tekstihaulla.
Université des lettres, langues et des sciences humaines de Bamako

Université des lettres, langues et des sciences humaines de Bamako eli ULSHB on julkinen yliopisto Malin pääkaupungissa Bamakossa.
Humanistinen yliopisto on perustettu vuonna 2011, jolloin Bamakon yliopisto jaettiin neljäksi erilliseksi yliopistoksi. ULSHB koostuu kirjallisuus- ja kielitieteellisestä sekä humanistisesta ja kasvatustieteellisestä tiedekunnasta ja teknologian instituutista.
Aiheesta muualla

ULSHB:n sivusto (Arkistoitu – Internet Archive) (ranskaksi)
Valentine Lost

| Valentine Lost |
| --- | --- |
 Hauksson esittämässä kappaletta semifinaalissa.
Kappaleen tiedot
Esittäjä(t):  Eiríkur Hauksson
Säveltäjä(t):  Sveinn Rúnar Sigurðsson
Sanoittaja(t):  Kristján Hreinsson
Euroviisutiedot
Vuosi:  2007
Maa:  Islanti
Kieli:  englanti
Sijoitus semifinaalissa:  13.
Pisteet semifinaalissa:  77
Valentine Lost (isl. Ég les í lófa þínum) oli Islannin edustuskappale Eurovision laulukilpailussa 2007. Kappaleen on säveltänyt Sveinn Rúnar Sigurðsson ja sanoittanut Kristján Hreinsson. Kappale voitti Islannin alkukarsinnat 27. tammikuuta 2007 ja lopulta kansallisen finaalin 17. helmikuuta. Aiemminkin Euroviisuissa esiintynyt Eiríkur Hauksson esitti kappaleen Euroviisujen semifinaalissa, mutta jäi sijalle 13 eikä päässyt finaaliin asti.
Tähtiportti (yhtye)

| Tähtiportti> Tiedot |
| --- | --- |
Toiminnassa:  2013–
Tyylilaji:  elektroninen musiikki
Laulukieli:  suomi
Jäsenet:  Albert Witchfinder, laulu (2013–)   Stiletti Ana, instrumentit (2013–)   Vilunki 3000, instrumentit (2013–)  
Entiset jäsenet:  Randy Barracuda, instrumentit (2013–2018)
Levy-yhtiö:  Svart Records (2014–)
Aiheesta muualla
Kotisivut
Infobox OKNimi-testi OK: 
Tähtiportti on suomalainen elektronisen musiikin superyhtye. Siinä soittavat Reverend Bizarressa ja Opium Warlordsissa vaikuttanut Albert Witchfinder, Vilunki3000 ja Stiletti-Ana. Vuonna 2018 kuollut Randy Barracuda Imatran Voimasta kuului myös yhtyeeseen.
Yhtye julkaisi omaa nimeään kantavan esikoisalbuminsa 27. helmikuuta 2015. Kyseiseltä albumilta löytyy mm. Tähtiportin versio Esa Saarisen kulttikappaleesta Poikarakkaus. Kappaleesta on julkaistu Miika Lommin ohjaama musiikkivideo.
Jäsenet

Albert Witchfinder – laulu
Stiletti-Ana – instrumentit
Vilunki 3000 – instrumentit
Jäsenet > Entiset jäsenet

Randy Barracuda – instrumentit
Diskografia > Studioalbumit

Tähtiportti (2015)
Eetterimessu (2016)
Superdepressio (2017)
Abiristeily (2019)
Diskografia > Singlet

”Tähtiportti" (2013)
”III Ja IV” (2014)
Aiheesta muualla

Tähtiportti Facebookissa
Valentine Tsamma Seane

Valentine Tsamma Seane (s. 2. marraskuuta 1966) on botswanalainen roomalaiskatolinen piispa. Hän sai pappisvihkimyksensä 19. maaliskuuta 1994, ja 5. helmikuuta 2009 hänet nimitettiin Gaboronen hiippakunnan piispaksi. Hänet vihittiin piispaksi 25. huhtikuuta. Pääkonsekraattorina toimi James Patrick Green, jota avustivat Boniface Tshosa Setlalekgosi ja Franklyn Nubuasah. Setlalekgosi oli Seanen edeltäjä.
Seane on myötäillyt kirkkonsa linjaa puolustamalla pakollista pappisselibaattia ja vastustamalla Jeesuksen antamaan esimerkkiin vedoten naispappeutta. Hänen mukaansa katolisessa kirkossa ilmennyt pappien suorittama seksuaalinen hyväksikäyttö on ”sairaan yhteiskunnan” vaikutuksen ilmentymä. Seane tuomitsee homoseksuaaliset teot ja on ilmaissut, että homoseksuaalisuus on hänen mielestään sairaus, johon soveltuvia väliintulon muotoja ovat esimerkiksi leikkaukset, hormonitasapainoon vaikuttaminen ja psykologinen neuvonta.
Vegaia

| Vegaia |
| --- | --- |

Lehtityyppi:  verkkolehti
Julkaisija:  Vegaaniliitto ry
Perustettu:  1994
Päätoimittaja:  Anniina Ljokkoi ja Pinja Mustajoki
Kotimaa:  Suomi
Aiheesta muualla
Kotisivu
Vegaia on Vegaaniliiton julkaisema verkkolehti, joka käsittelee vegaanista elämäntapaa ja filosofiaa. Aiheita ovat muun muassa kasvissyönti, eläinten oikeudet, ja ruoantuotannon vaikutukset ympäristöön. Lehteä toimitetaan vapaaehtoisvoimin.
Vegaia on  Kulttuuri-, mielipide- ja tiedelehtien liitto Kultti ry:n jäsen.
Université des sciences juridiques et politiques de Bamako

Yliopiston rehtori professori Moussa Djire.
Université des sciences juridiques et politiques de Bamako eli USJPB on julkinen yliopisto Malin pääkaupungissa Bamakossa.
Oikeus- ja valtiotieteellisen yliopiston edeltäjä on vuonna 1958 perustettu hallintokoulu École nationale d’administration. Se liitettiin vuonna 1993 Malin yliopistoon, joka sai myöhemmin nimen Bamakon yliopisto. USJPB syntyi vuonna 2011, jolloin Bamakon yliopisto jaettiin neljäksi erilliseksi yliopistoksi.
Yliopisto koostuu yksityisoikeuden, julkisoikeuden sekä hallinto- ja valtiotieteiden tiedekunnista.
Aiheesta muualla

USJPB:n sivusto (Arkistoitu – Internet Archive) (ranskaksi)
Tyyne Paasivuori

| Tyyne Paasivuori |
| --- | --- |
 Tyyne Paasivuori vuonna 1967.
Kansanedustaja
 29.3.1954–21.7.1958, 20.2.1962–28.7.1974  
Ryhmä/puolue:  SDP
Vaalipiiri:  Helsinki
Henkilötiedot
Syntynyt: 23. joulukuuta 1907 Kokemäki
Kuollut: 28. heinäkuuta 1974 (66 vuotta) Turku
Ammatti:  kirjaltaja, sosionomi
Tyyne Maria Paasivuori (o.s. Kallio, 23. joulukuuta 1907 Kokemäki – 28. heinäkuuta 1974 Turku) oli suomalainen poliitikko, joka toimi SDP:n kansanedustajana vuosina 1954–1958 ja 1962–1974.
Elämä > Lapsuus ja nuoruus

Tyyne Paasivuori syntyi Kokemäen Risteellä pienviljelijä Aukusti Nestor Kallion (1882-1947) ja Maria Lehtilän (1878-1964) seitsenlapsiseen perheeseen. Yksitoistavuotiaana hänet lähetettiin lapsettoman enonsa hoiviin Helsinkiin, jossa hän kävi kansakoulunsa loppuun ja suoritti tyttöjen ammattikoulun talousosaston. Vuonna 1924 Paasivuori meni latojan oppiin ja liittyi pian Suomen Kirjatyöntekijäin Liittoon. Hän kävi työnsä ohessa myös Suomen Liikemies-Yhdistyksen iltakauppakoulun sekä Taideteollisuuskeskuskoulun graafisen alan latojakurssin. Suoritettuaan vielä Yhteiskunnallisessa Korkeakoulussa kansansivistystutkinnon vuonna 1941 Paasivuori jätti työnsä kirjapainossa ja keskittyi perheenhoitoon.
Elämä > Politiikassa

Ammattiyhdistysliikkeen ohella Paasivuori vaikutti Suomen Sosialidemokraattisessa Työläisnuorisoliitossa ja toimi Helsingin työväenyhdistyksen naisjaoston puheenjohtajana 1930-luvulta lähtien. Paasivuori lähti valtakunnanpolitiikkaan vasta sotavuosien jälkeen. Vuonna 1954 hänestä tuli kansanedustaja. Paasivuori menetti paikkansa seuraavissa vaaleissa, mutta valittiin uudelleen 1962. Paasivuori oli vaalipiirinsä ääniharavia ja samalla koko maan eniten ääniä saaneita naisehdokkaita. Esimerkiksi vuoden 1966 eduskuntavaaleissa Paasivuori sai yli 12 600 ääntä, ja neljä vuotta myöhemmin hän oli edelleen valtakunnan yhdeksänneksi eniten ääniä saanut nainen, vaikka äänimäärä putosi lähes 5 000:lla.
Paasivuori ilmoitti edustavansa demokraattista sosialismia. Kansanedustajana hän keskittyi nais- ja raittiusasiain ohella vanhus- ja eläkeläishuoltoon. Sosionomin tutkinnon suorittaneena hän luennoitsi ammattiliittojen naiskursseilla, naisjärjestöjen kursseilla sekä maanpuolustuskursseilla. Paasivuori matkusteli kansanedustajakautenaan paljon viettäen muun muassa useamman kuukauden Kiinassa vuonna 1955. Hän toimi myös Sosialidemokraattisten Naisten Keskusliiton varapuheenjohtajana. Paasivuori oli presidentin valitsijamiehenä vuosina 1956 ja 1962 ja kuului Helsingin kaupunginvaltuustoon vuodesta 1954 lähtien.
Paasivuori oli keskeinen vaikuttaja edistysmielisessä osuustoimintaliikkeessä. Paasivuori oli Elannon edustajiston ja hallintoneuvoston jäsen. Kulutusosuukuntien Keskusliiton johtokunnassa hän oli ainoa naisjäsen vuosina 1960-1970. Paasivuori oli myös naisia talousasioihin ja osuustoimintaan patistaneen KK:n Naiset Mukaan -toimikunnan puheenjohtaja sekä kuului OTK:n kuluttajalautakuntaan. Lisäksi Paasivuorella oli lukuisia muita luottamustehtäviä muun muassa Äitien lomahuollossa, Lomaliitossa, Työväen Sivistysliitossa, Mannerheimin lastensuojeluliitossa, Suomen Sosialidemokraattisessa Raittiusliitossa ja Helsingin Työväen Säästöpankissa.
Paasivuori kuoli äkillisen sairauden jälkeen kesken kansanedustajankautensa heinäkuussa 1974. Häenen seuraajakseen eduskuntaan nousi Pauli Burman. Paasivuori on haudattu Malmin hautausmaahan.
Perhe

Tyyne Paasivuoren puoliso oli kansanedustaja Arvo Paasivuori, jonka kanssa hän avioitui vuonna 1934. Pariskunta oli tutustunut Helsingin työväenyhdistyksen riennoissa. Perheeseen syntyi neljä lasta, joista nuorin kuoli runsaan vuoden ikäisenä. Heidän poikansa on diplomi-insinööri Pekka Paasivuori.